Vicente Berrueta

thumb|Sinadurak
**Vicente Berrueta Iturralde** (Irun, 1867ko abenduaren 31 - Irun, 1909ko apirilaren 26a) gipuzkoar margolaria izan zen. Gazte zelarik hil zen gaixotasun bat medio. Hala eta guztiz ere, denbora gutxian betirako geratuko diren obra edota margo garrantzitsuak utzi zituen. Halaber, Berrueta Gipuzkoa eta Nafarroa inguruko figura nagusienetakotzat hartzen da Bidasoako paisai Eskola munduan. 

## Bizitza 
Berruetaren gurasoak Tomas Berrueta irundarra, mugako aduanazaina, eta Cesarea Iturralde Alda herri txikikoa izan ziren. Bestalde, Vicentek anaia bat izan zuen, Ramón deiturikoa, Aduanetako Agentzia batean lan egiten zuen, eta ahizpa bat ere (izena ezezaguna). Familiako azkeneko figura hau pintore gipuzkoarrarekin bizi zen gazte zirenean Irungo Antzaran auzoan.

XIX. mende bukaeran, Gipuzkoako Foru Aldundiak emandako beka bateri esker, Parisen hiru urte eman zituen Jean-Paul Laurens eta Benjamin-Constant bezalako maisuen pean. Gainera, modernitate baterako trantsizioan zegoen euskal margolaritzan izan zuen garrantziak eraman zuen Dario de Regoyos eta José Salis bezalako artistekin gertutasuna izatera.

Jaioterriarekin beti izan zuen harreman estua. Artista gipuzkoar honek Irunen pintura eskolak ematen zituen, baina baita herriko bizitza kulturalean parte hartu zuen, lan komertzialak egiten zituen esaterako. Irungo zein Donostiako etxe ugaritan hormak aipantzen zituen, baina baita kartelgintzan ere barneratu zuen bere ibilbide artiskoa. 
alt=Amona euskaldun baten erretratua|thumb|'''Amona** (1890>)
Pintore irundar hau erretratista bikaina gisa gailentzen da. Bere obra batzutan pertsona zehatzen psikologia azaleratzeari pisu handia ematen dio, batez ere familiarren erretratuetan edota figura ezagunen irudikapenetan. Erretratu hauen adibide nagusieneteriko bat **Amona''' lana da, 1890. urte inguruan egin zuena. Halaber, bere azkeneko urteetan, ekletizismoa eta sinbolismoa erabiltzeaz gain, muralismoan oinarritu zen ere, Parisen emandako bizitzaz influentziatua eta europear modernitatearekin jo eta gero, margo dekoratiboan interesa handituz. Estilo honetaz ikasi zuen oro muralak apaintzeko bozetuetan islatu zuen, formen sinplfikazioa bilatuz eta detaile zehatzetatik aldenduz multzo armonia batean guztiz zentratzeko.

## Obrak 
thumb|*Etxekoandre del Caserío de Berroa (1895-1900)*
thumb|*Minazuri (1898)*
Ibilbide laburra izan zuen arren, utzitako aztarna nabarmen ageri daiteke sortutako hainbat lanen bidez. Hala eta guztiz ere, Berruetaren figuraren garrantzia islatzen duten obrak ondorengo hauek dira:

* *Etxekoandre del Caserío de Berroa*, Irun (1895-1900). Irungo Udaletxea
* *Bosque de Berroa*, Irun (1895-1900)
* *Camposanto de Biriatou* (1907). San Telmoko Museoa (Donosti)
* *Asturiaga* (Hondarribi) (1897). San Telmoko Museoa (Donosti)
* *Interior* (1898). Gipuzkoako Foru Aldundia
* *Minazuri* (1898). Irungo Udaletxea
* *La espera del marinero* (1901)

## Erakusketak eta Sariak 
# 1892: Arte Ederretako Erakusketa Nazionala (Madril). *Preparando el retorno al campo* aurkeztu zuen.
# 1895: Arte Ederretako Erakusketa Nazionala (Madril). Berruetak *Estudio*-a erakutsi zuen.
# 1896: Arte Ederretako Zirkulua (Donosti). *Calle de Pampinot* eta *Fuenterrabía* koadroak ezagutarazi zituen
# 1897: Arte Ederretako Erakusketa Nazionala (Madril). *Matadero de Guipúzcoa (escena en el de Irun)* lana presentatu zuen.
# 1899/1901: Frantses Artisten Aretoa (Paris). Ohorezko diploma eta aipamena lortu Parisko Arte Ederren Erakusketan (1900)
# 1901: Dario Regoyosen eskutik Vicente Berruetaren bi lan aurkezten dira Bilboko Arte Ederretako II. Erakusketan. Honen antolatzailea Manuel Losada pintorea izan zen.
# 1905: Bilboko Arte Ederretako Erakusketan parte hartu zuen berriz ere (IV. edizioa)
# 1906: Madrilgo Arte Ederretako Erakusketa Nazionalean. Aurkezpenak: *Calle de Fuenterrabía, Establo, Cocina vasca, Preparativos para el Domingo de Ramos. Ohorezko aipamena jaso zuen.*
# 1908: *El Pueblo Vasco* txokoan (Donosti) koadroak aurkeztu zituen.

## Erreferentziak 
## Kanpo estekak